text: [{"text_idx": "#000000", "text": "Trisikad driver dakup sa drug buy bust operation sa Leganes"}, {"text_idx": "#000004", "text": "3 arestado sang nakuhaan sang illegal drugs, pusil sa Leon"}, {"text_idx": "#000006", "text": "19 pilason sang nakabunggo ang depasahero nga jeep sa pader sang balay sa Tigbauan"}, {"text_idx": "#000008", "text": "Home2022December3Driver sang truck nga may karga nga mga baboy nga wala nagdulog sa ASF Border Control Checkpoint sa Zarraga wala pa makilala"}, {"text_idx": "#000009", "text": "Driver sang truck nga may karga nga mga baboy nga wala nagdulog sa ASF Border Control Checkpoint sa Zarraga wala pa makilala"}, {"text_idx": "#000010", "text": "ILOILO \u2013 Wala pa makilala ang driver sang truck nga may karga nga mga baboy kag wala nagdulog sa African Swine Fever (ASF) border control point sa Barangay Inagdangan, Zarraga Disyembre 2 sang gab-i."}, {"text_idx": "#000011", "text": "Suno kay PLT Raffy Sen\u0303eres, officer-in-charge sang Zarraga Police Station, ginparahan sang tanod nga nagabantay sa border control ang truck pero madasig ang padalagan sang driver kag wala gid nagpondo."}, {"text_idx": "#000012", "text": "Sa pagpangusisa sang kapulisan, halin sa direksyon sang Pototan ang truck kag naglusot sa radial road. Gilayon nga nagpakig-angut ang Zarraga police sa kaiping nga mga banwa nga posible lutsan sang truck pero wala pa sang feedback."}, {"text_idx": "#000013", "text": "Gin-athag ni Sen\u0303eres nga ginapasugtan nila nga makalabay ang mga salakyan nga may karga nga baboy kun may kumpleto nga dokumento kag wala naghalin sa red zone areas ukon may kumpirmado nga kaso sang ASF."}, {"text_idx": "#000014", "text": "Kun wala naman sang dokumento, wala gina-hold ang baboy kundi ginapabalik sa ila ginhalinan."}, {"text_idx": "#000015", "text": "Nagpanawagan man si Sen\u0303eres sa publiko nga magkooperar bangud para man sa kaayuhan sang tanan kun mapunggan ang paglapta sang ASF. \u2013via Angel Mae Ciudad"}]